ການນຳກຳມາທິການສືບລາຊະການລັບສະພາສູງ ອາເມລິກາ: ລັດເຊຍ ແຊກແຊງເຂົ້າໃນການເລືອກຕັ້ງປະທານາທິບໍດີ ອາເມລິກາ
(VOVWORLD) - ໃນຖະແຫຼງການໄດ້ຍົກອອກມາໃນວັນທີ 16 ພຶດສະພາ, ທ່ານ Mark Warner ປະທານກຳມາທິການສືບລາຊະການລັບສະພາສູງ ອາເມລິກາ ສັງກັດພັກປະຊາທິປະໄຕ ໃຫ້ຮູ້ວ່າ:
ຂໍ້ສະຫລຸບຂອງບັນດາອົງການສືບລາຊະການລັບ ອາເມລິກາ ຖືວ່າ: ລັດເຊຍ ໄດ້ຊອກຫາວິທີແຊກແຊງເຂົ້າໃນການເລືອກຕັ້ງປະທານາທິບໍດີ ອາເມລິກາ ເມື່ອປີ 2016 ດ້ວຍຈຸດປະສົງຊ່ວຍທ່ານ Donad Trump ໄດ້ຮັບໄຊຊະນະໃນການເລືອກຕັ້ງ ແມ່ນຊັດເຈນທີ່ສຸດ.
ຕາມທ່ານ Mark Warner ແລ້ວ, ຄວາມມານະພະຍາຍາມແຊກແຊງຂອງ ລັດເຊຍ ໂດຍໄດ້ຮັບການຊີ້ນຳຈາກທ່ານປະທານາທິບໍດີ Vladimir Putin ແມ່ນເພື່ອແນໃສ່ຊ່ວຍທ່ານ Donad Trump ແລະ ເຮັດໃຫ້ອິດທິພົນຊື່ສຽງຂອງທ່ານນາງ Hillary Clinton ຫລຸດລົງ.
ຂໍ້ສະຫລຸບຂອງກຳມາທິການສືບລາຊະການລັບສະພາສູງ ອາເມລິກາ ໄປຝືນກັບການໃຫ້ຂໍ້ສັງເກດຂອງບັນດາສະມາຊິກສະພາຕ່ຳພັກສາທາລະນະໃນຫລາຍອາທິດກ່ອນນັ້ນ ເມື່ອຖືວ່າ: ລັດເຊຍ ບໍ່ຊອກຫາວິທີຊ່ວຍທ່ານ Donad Trump ໃຫ້ກາຍເປັນປະທານາທິບໍດີ ອາເມລິກາ.